11.7.2022
SK
Úradný vestník Európskej únie
C 265 A/1
V (Oznamy)
ADMINISTRATÍVNE POSTUPY
EURÓPSKY PARLAMENT OZNÁMENIE O VÝBEROVOM KONANÍ PE/273/S GENERÁLNY RIADITEĽ/GENERÁLNA RIADITEĽKA (funkčná skupina AD, trieda 15) GENERÁLNE RIADITEĽSTVO PRE PARTNERSTVÁ V ZÁUJME PARLAMENTNEJ DEMOKRACIE (2022/C 265 A/01)
1.
Voľné pracovné miesto Predsedníčka Európskeho parlamentu rozhodla o začatí postupu na obsadenie miesta generálneho riaditeľa/generálnej riaditeľky (AD, trieda 15) na generálnom riaditeľstve pre partnerstvá v záujme parlamentnej demokracie v súlade s článkom 29 ods.
2 Služobného poriadku úradníkov Európskej únie (1) (ďalej len „služobný poriadok“).
Toto výberové konanie, ktorého cieľom je poskytnúť menovaciemu orgánu širšie možnosti výberu, sa uskutoční súčasne s interným a medziinštitucionálnym postupom na obsadzovanie pracovných miest.
Úspešný uchádzač/úspešná uchádzačka bude prijatý (-á) na pracovné miesto v triede AD 15 (2).
Základná mesačná mzda predstavuje 17 639,97 EUR.
Táto základná mzda, ktorá podlieha dani Spoločenstva a je oslobodená od dane členského štátu, môže byť v súlade s podmienkami stanovenými v služobnom poriadku zvýšená o určité príspevky.
Upozorňujeme uchádzačov, že na toto pracovné miesto sa vzťahujú predpisy o politike mobility, ktoré prijalo Predsedníctvo Európskeho parlamentu 15. januára 2018.
Toto pracovné miesto si vyžaduje disponibilitu, udržiavanie početných interných a externých kontaktov, najmä s poslancami Európskeho parlamentu.
Od generálneho riaditeľa/generálnej riaditeľky sa bude vyžadovať časté cestovanie na rôzne pracoviská Európskeho parlamentu a mimo týchto pracovísk. 2.
Miesto výkonu služby Brusel.
Toto pracovné miesto môže byť presunuté na jedno z ďalších pracovísk Európskeho parlamentu. 3.
Rovnaké príležitosti Európsky parlament uplatňuje politiku rovnakých príležitostí a prijíma prihlášky bez diskriminácie na základe rodu, etnického pôvodu, farby pleti, etnického alebo sociálneho pôvodu, genetických znakov, jazyka, náboženského vyznania alebo viery, politického alebo iného názoru, príslušnosti k národnostnej menšine, majetku, pôvodu, zdravotného postihnutia, veku, sexuálnej orientácie, manželského alebo rodinného stavu.
(1)
(2)
Pozri nariadenie Rady (EHS, Euratom, ESUO) č. 259/68 (Ú. v. ES L 56, 4.3.1968, s. 1), zmenené a doplnené nariadením (ES, Euratom) č. 723/2004 (Ú. v.
EÚ L 124, 27.4.2004, s.
1) a naposledy zmenené nariadením Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie (Ú. v.
EÚ L 287, 29.10.2013, s. 15).
Úradník/úradníčka je pri prijatí do služobného pomeru zaradený (-á) do príslušného stupňa v súlade s ustanoveniami článku 32 služobného poriadku.